Die Heerlikheid van Christus – deur John Owen | WoordVerspreiding
Die Heerlikheid van Christus – deur John Owen
’n Makliker om te lees, verkorte weergawe van die klassieke Meditasies oor die Heerlikheid van Christus deur John Owen, eerste uitgawe in 1684.
Die Heerlikheid van Christus: Sy prag en lieflikheid sal jou lewe verander!
Die skatte van John Owen vir die moderne leser is die laaste Christelike boek uit die pen van John Owen (1616-1683).
Owen was ‘n Puriteinse leraar en teoloog wat as prediker en adviseur vir Olivier Cromwell opgetree het en later die posisie beklee het van Dekaan van Christ Church aan die Oxford Universiteit. John Owen was seker die mees prominente prediker wat Engeland ooit gehad het. Sy lering is daardeur gekenmerk dat sy denke die dieptes van die sonde sowel as die hoogtes van genade op ‘n heilsame wyse hanteer het. In sy leeftyd het hy meer as 60 titels gepubliseer.
In hierdie boek handel hy oor die heerlikheid van ons Here Jesus Christus soos wat dit in die Bybel beskryf word. Sy heerlikheid is heeltemal te groot vir ons om te verstaan. Maar deur geloof kan ons ‘n bietjie van Christus en Sy heerlikheid verstaan. Hy verduidelik dat dit alleen deur Christus vir ons moontlik is om hemel toe te gaan. Hy beklemtoon dat versoekings, beproewings, hartseer en gevaar, vrese en siekte alles deel is van ons lewe hier op aarde. God se heerlikheid kom van Sy heilige natuur en die wonderlike dinge wat Hy doen. Aardse ellende kry gelowiges nie onder nie: Hulle word wenners deur geloof en ‘n intieme verhouding met Christus Jesus as persoonlike Saligmaker. Om Hom te ken en in Hom te leef, oortref alles in waarde. Lewensvreugde is om Christus te dink, Christus te doen, deur Sy heerlikheid gevul te word en daarin te groei.
Hy brei breedvoerig daarop uit dat ‘n mens nie net bereid moet wees om God se tyd vir ons afsterwe te aanvaar nie, maar dat ons met blydskap daarna kan uitsien. Die gedagtes in hierdie boek was vir Owen versterkingsoefeninge om hom vir sy naderende dood voor te berei. Hy verduidelik Christus se nederigheid, Sy liefde, Sy gehoorsaamheid en Sy verhoogde posisie. Die verskil tussen hoe ons die Heerlikheid van Christus nou sien en hoe ons dit in die hemel sal sien, word volledig bespreek. Ons kan egter nie deel in die rykdom daarvan as ons nie nou reeds in die wonderlike heerlikheid van Christus glo nie. Hy doen derhalwe ‘n dringende oproep aan mense wat nog nie ware gelowiges in Christus is nie om hulle gedagtes op Sy heerlikheid te rig.
Die heerlikheid van Christus bevestig opnuut aan gelowiges dat die heerlikheid van Christus die alfa en die omega is. Die heerlikheid van Christus word aanbeveel vir Christene wat opnuut versterk moet word in die geloof en geestelike vernuwing passievol soek. Sy prag en lieflikheid sal jou lewe verander!
Titel: Die Heerlikheid van Christus
Skrywer: John Owen en in Afrikaans vertaal deur Deirdré Roos
Formaat: Sagteband, 124pp
Uitgegee deur Woordverspreiding, Posbus 28028, Sonlandpark, 1944. Tel:016 429 1100
SKU: ISBN Categories: Afrikaanse Boeke, Alle Boeke, Geestelike Groei
… ek was verstom oor hoe besonderlik heerlik die heerlikheid van Christus werklik is!
Ek leen my kopie van hierdie boek vir niemand nie!
Sy prag en lieflikheid sal jou lewe verander!
… dit is ‘n boek vir dink en herdink
… my verslete-gebruikte kopie …
As ander boeke jou nie laat groei in die heiligmaking nie, toets gerus hierdie boek.
Die doel van hierdie boek is om die heerlikheid van ons Here Jesus Christus soos wat dit in die Bybel beskryf word, weer te gee. Sy heerlikheid is heeltemal te groot vir ons om te kan verstaan en ons kan dus nooit vir Hom die eer gee wat Hom toekom nie.
Maar deur geloof kan ons ’n bietjie van Christus en Sy heerlikheid verstaan en dít is beter as enige ander vorm van wysheid of begrip. “Ek beskou alles as waardeloos, want om Christus Jesus, my Here, te ken, oortref alles in waarde” (Fil 3:8).
As toekomstige geluk beteken om by Christus te wees en om Sy heerlikheid te sien, is dit die beste ding om ons gedagtes met daardie heerlikheid te vul. So sal ons geleidelik in daardie heerlikheid verander.
Ook beskikbaar in Engels: The Glory of Christ
Be the first to review “Die Heerlikheid van Christus – deur John Owen” Cancel reply